DA Den Europæiske Unions Tidende L 120/40

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html

Regulativ nr. 39 fra De Forenede Nationers Økonomiske Kommission (FN/ECE) — Ensartede forskrifter for godkendelsen af køretøjer med hensyn til speedometerudstyr, herunder montering af dette

Revision 1

Omfattende al gældende tekst frem til:

Supplement 5 til den oprindelige udgave af regulativet — Ikrafttrædelsesdato: 7. december 2002

INDHOLDSFORTEGNELSE

REGULATIV

1. Anvendelsesområde

2. Definitioner

3. Ansøgning om godkendelse

4. Godkendelse

5. Specifikationer

6. Modifikationer af køretøjstypen

7. Produktionens overensstemmelse

8. Sanktioner i tilfælde af produktionens manglende overensstemmelse

9. Navne og adresser på de tekniske tjenester med ansvar for udførelse af godkendelsesprøvninger og på de administrative myndigheder

BILAG

Bilag 1 — Meddelelse vedrørende godkendelsen eller udvidelse af eller afslag på godkendelse eller »produktion definitivt ophørt« af en køretøjstype med henblik på speedometerudstyret, herunder monteringen af det i henhold til regulativ nr. 39

Bilag 2 — Sammensætning af godkendelsesmærker

Bilag 3 — Afprøvning af nøjagtigheden af speedometre for produktionens overensstemmelse

1. ANVENDELSESOMRÅDE

Dette regulativ er gældende for godkendelsen af køretøjer af kategorierne L, M og N (1).

2. DEFINITIONER

I dette regulativ gælder følgende definitioner:

2.1. »Godkendelse af et køretøj« betyder godkendelsen af en køretøjstype med hensyn til speedometerudstyret, herunder montering.

2.2. »Køretøjstype med hensyn til speedometer« betyder køretøjer, der indbyrdes ikke fremviser væsentlige forskelle, hvor disse forskelle især omhandler følgende: 2.2.1. størrelsesbenævnelsen for de dæk, der vælges ud fra det sortiment af dæk, som normalt monteres 2.2.2. det overordnede udvekslingsforhold, herunder evt. reduktionsdrev, for speedometeret 2.2.3. typen af speedometer med hensyn til: 2.2.3.1. tolerancerne for speedometerets målemekanisme 2.2.3.2. speedometerets tekniske konstant 2.2.3.3. det viste hastighedsinterval.

2.3. »Normalt monterede dæk« angiver den eller de typer af dæk, der leveres af fabrikanten på det pågældende køretøj — snedæk betragtes ikke som normalt monterede dæk.

2.4. »Normalt køretryk« angiver det kolde dæktryk, der er angivet af fabrikanten, forøget med 0,2 bar.

2.5. »Speedometer« angiver den del af speedometerudstyret, der over for føreren løbende angiver køretøjets hastighed (2). 2.5.1. »Tolerancer for speedometerets målemekanisme« betyder nøjagtigheden af selve speedometeret, udtrykt som de øvre og nedre hastighedsvisningsgrænser for et område af fartindgangssignaler. 2.5.2. »Speedometrets tekniske konstant« betyder forholdet mellem omdrejninger eller impulser pr. minut og en angivet vist hastighed.

2.6. »Ikke-lastet køretøj« angiver et køreklart køretøj med brændstof, kølevæske, smøremiddel, værktøj og et reservehjul (hvis det angives som standardudstyr af fabrikanten), der indeholder en fører med en vægt på 75 kg, men uden passagerer, ekstraudstyr eller last.

3. ANSØGNING OM GODKENDELSE

3.1. Ansøgningen om godkendelse af en køretøjstype med hensyn til speedometerudstyret, herunder montering, skal indgives af fabrikanten af køretøjet eller af dennes godkendte repræsentant.

3.2. Følgende dokumenter skal vedlægges i tre eksemplarer samt følgende oplysninger: 3.2.1. En beskrivelse af køretøjstypen med hensyn til de punkter, der er angivet i punkt 2.2, 2.3, 2.4 og 2.5 ovenfor, køretøjstypen skal angives.

3.3. Et ikke-lastet køretøj, der er repræsentativt for køretøjstypen, skal leveres til den tekniske service, hvor godkendelsesafprøvningerne udføres.

3.4. Den kompetente myndighed skal kontrollere, at der er sikret effektiv overvågning af produktionens overensstemmelse, før typegodkendelsen udstedes.

4. GODKENDELSE

4.1. Hvis den køretøjstype, der er ansøgt godkendelse for i henhold til dette regulativ, overholder forskrifterne i regulativet med hensyn til speedometerudstyret, herunder montering, godkendes denne køretøjstype.

4.2. Der tildeles et godkendelsesnummer til hver enkelt godkendt type. De to første cifre angiver det højeste tal i serien af ændringer af regulativet på tidspunktet for godkendelsen. Den samme kontraktpart må ikke tildele det samme nummer til en anden køretøjstype i henhold til bestemmelserne i artikel 6 i dette regulativ.

4.3. Meddelelse om godkendelse eller afslag på godkendelse af en køretøjstype efter dette regulativ, skal overgives de parter til aftalen, der anvender dette regulativ, ved hjælp af en formular, der er i overensstemmelse med modellen i bilag 1 til dette regulativ, samt med diagrammer, leveret af ansøgeren, over installationen i et format, der ikke er større end A4 (210 × 297 mm) eller er foldet til dette format, samt i et passende målestoksforhold.

4.4. For hvert køretøj, der er i overensstemmelse med en køretøjstype, der er godkendt efter dette regulativ, skal der monteres et internationalt godkendelsesmærke med en kendelig og nemt tilgængelig placering, der er angivet på godkendelsen. Mærket skal bestå af: 4.4.1. en cirkel omkring bogstavet »E« efterfulgt af betegnelsestallet for det land, hvor godkendelsen er udstedt (3) 4.4.2. nummeret på dette regulativ, efterfulgt af bogstavet »R«, en streg og godkendelsesnummeret til højre for den cirkel, der er beskrevet i punkt 4.4.1.

4.5. Hvis køretøjet er i overensstemmelse med en køretøjstype, der er godkendt efter et eller flere regulativer, der er tillæg til aftalen i det land, hvor godkendelsen er udstedt i henhold til dette regulativ, skal det symbol, der er beskrevet i punkt 4.4.1, ikke gentages. I dette tilfælde skal de ekstra numre og symboler for alle de regulativer, som godkendelsen er udstedt efter i det land, hvor godkendelsen er udstedt i henhold til dette regulativ, placeres i lodrette kolonner til højre for det symbol, der er beskrevet i punkt 4.4.1.

4.6. Godkendelsesmærket skal være letlæseligt og uudsletteligt.

4.7. Godkendelsesmærket skal placeres tæt ved eller på køretøjets dataplade, der er monteret af fabrikanten.

4.8. Bilag 2 til dette regulativ indeholder eksempler på sammensætning af godkendelsesmærker.

5. SPECIFIKATIONER

5.1. Speedometeret skal placeres i førerens direkte synsfelt, og så det nemt kan aflæses både dag og nat. Det viste hastighedsområde skal være tilstrækkeligt til at omfatte maksimumhastigheden for denne type køretøj som angivet af fabrikanten.

5.1.1. Hvis speedometeret er beregnet til køretøjer af kategori M, N samt L3, L4 og L5, skal skalainddelingen være 1, 2, 5 eller 10 km/h. De numeriske hastighedsværdier skal angives på følgende måde: Når den højeste værdi ikke er over 200 km/h, skal hastighedsværdier angives i intervaller på højst 20 km/h. Når den højeste værdi er over 200 km/h, skal hastighedsværdier angives i intervaller på højst 30 km/h. De angivne numeriske hastighedsintervaller behøver ikke være ensartede.

5.1.2. Hvis køretøjet fremstilles til salg i et andet land, hvor der anvendes britiske måleenheder, skal speedometeret også inddeles i miles i timen (mph), og skalainddelingen skal være på 1, 2, 5 eller 10 mph. Hastighedsværdierne skal angives på skiven med intervaller på højst 20 mph og skal starte ved 10 eller 20 mph. De angivne hastighedsintervaller behøver ikke være ensartede.

5.1.3. Hvis speedometeret er beregnet til køretøjer af kategori L1 (knallert) og L2, skal skalaen højst gå til 80 km/h. Skalainddelingen skal være 1, 2, 5 eller 10 km/h, og de angivne numeriske hastighedsværdier skal højst være 10 km/h. De angivne numeriske hastighedsintervaller behøver ikke være ensartede.

5.1.4. Hvis køretøj af kategori M, N, and L3, L4 og L5 fremstilles til salg i et andet land, hvor der anvendes britiske måleenheder, skal speedometeret også inddeles i mph (miles i timen), og skalainddelingen skal være på 1, 2, 5 eller 10 mph. De numeriske hastighedsværdier skal angives på skiven med intervaller på højst 20 mph og skal starte ved 10 eller 20 mph. De angivne numeriske hastighedsintervaller behøver ikke være ensartede.

5.2. Nøjagtigheden af speedometerudstyret skal afprøves i henhold til følgende fremgangsmåde: 5.2.1. Dækkene skal være af én af de typer, der normalt monteres på køretøjet som angivet i punkt 2.3 i dette regulativ. Der skal udføres en test af hver speedometertype, som fabrikanten agter at montere. 5.2.2. Afprøvningen skal udføres med køretøjet i ikke-lastet tilstand. Der kan benyttes ekstra last med henblik på målingen. Køretøjets vægt og fordelingen mellem akslerne skal være angivet i godkendelsesmeddelelsen (se bilag 1, punkt 6). 5.2.3. Speedometerets referencetemperatur skal være 23 ± 5 °C. 5.2.4. Under hver afprøvning skal dæktrykket være det normale køretryk som defineret i punkt 2.4. 5.2.5. Køretøjet afprøves ved følgende hastigheder: Maksimal dimensionerende hastighed (Vmaks) for køretøjet som angivet af fabrikanten (km/h) Prøvehastighed (V1) (km/h) Vmaks ≤ 45 80 % af Vmaks 45 < Vmaks ≤ 100 40 km/h og 80 % Vmaks (hvis den resulterende hastighed er ≥ 55 km/h) 100 < Vmaks ≤ 150 40 km/h, 80 km/h og 80 % Vmaks (hvis den resulterende hastighed er ≥ 100 km/h) 150 < Vmaks 40 km/h, 80 km/h og 120 km/h 5.2.6. Det måleinstrument, der bruges til at måle den nøjagtige hastighed, skal have en nøjagtighed på ± 0,5 %. 5.2.6.1. Overfladen på forsøgsbanen skal være flad og tør og skal give tilstrækkeligt vejgreb. 5.2.6.2. Hvis der bruges et rulledynamometer til afprøvningen, skal rullens diameter være mindst 0,4 m.

5.3. Den angivne hastighed må ikke være under køretøjets virkelige hastighed. Ved de hastigheder, der er angivet i punkt 5.2.5 ovenfor, skal der være følgende forhold mellem den viste hastighed (V1) og den virkelige hastighed (V2). 0 ≤ (V1 – V2) ≤ 0,1 V2 + 4 km/h

6. TILPASNINGER AF KØRETØJSTYPEN

6.1. Alle tilpasninger af køretøjstypen skal meddeles den myndighed, der har godkendt køretøjstypen. Myndigheden kan enten: 6.1.1. vurdere, at de foretagne ændringer ikke har en væsentlig negativ virkning, og at køretøjet under alle omstændigheder stadig opfylder kravene; eller 6.1.2. anmode om en yderligere testrapport fra den tekniske service, der har ansvaret for afprøvningen.

6.2. Godkendelse eller afslag på godkendelse skal sammen med detaljerne om ændringerne meddeles i henhold til fremgangsmåde beskrevet i punkt 4.3 ovenfor til de aftaleparter, der anvender dette regulativ.

7. PRODUKTIONENS OVERENSSTEMMELSE

7.1. Fremgangsmåderne for produktionens overensstemmelse skal være i overensstemmelse med aftalen, tillæg 2 (E/ECE/324-E/ECE/TRANS/505/Rev.2), med følgende krav:

7.2. Alle køretøjer, der er godkendt efter dette regulativ, skal fremstilles, så de stemmer overens med den godkendte type ved at opfylde kravene i den eller de relevante dele af dette regulativ.

7.3. For hver køretøjstype udføres der tilstrækkelige kontroller med hensyn til speedometerudstyret og monteringen. Især skal der for hver køretøjstype mindst udføres den afprøvning, der er foreskrevet i bilag 3 til dette regulativ.

7.4. Den myndighed, der har udstedt typegodkendelse, kan til enhver tid kontrollere metoderne til overensstemmelseskontrol, der anvendes i hvert enkelt produktionsanlæg. Den normale hyppighed for disse kontroller skal være hvert andet år.

7.5. Hvis der findes utilfredsstillende resultater under kontrollerne i henhold til punkt 7.4 ovenfor, skal den kompetente myndighed sikre, at alle nødvendige midler bruges på at genoprette produktionens overensstemmelse så hurtigt som muligt.

8. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

8.1. Den godkendelse, der udstedes for en køretøjstype i henhold til dette regulativ, kan trækkes tilbage, hvis kravet i punkt 7.1 ovenfor ikke opfyldes, eller hvis køretøjerne ikke består de kontroller, der er beskrevet i punkt 7 ovenfor.

8.2. Hvis en kontraktpart, der anvender dette regulativ, tilbagetrækker en tidligere udstedt godkendelse, skal den straks meddele dette til de andre kontraktparter, der anvender dette regulativ, ved hjælp af en meddelelsesblanket, der er i overensstemmelse med modellen i bilag 1 til dette regulativ.

9. NAVNE OG ADRESSER PÅ DE TEKNISKE TJENESTER MED ANSVAR FOR GODKENDELSESPRØVNINGER OG PÅ DE ADMINISTRATIVE MYNDIGHEDER

De kontraktparter, der anvender dette regulativ, skal oplyse FN's sekretariat om navne og adresser på de tekniske tjenester, der udfører godkendelsesprøvninger, og på de myndigheder, der udsteder godkendelse, og som formularer til attestering af godkendelse eller til udvidelse, afslag eller tilbagetrækning af godkendelser, der er udstedt i andre lande, sendes til.

(1) Som defineret I bilag 7 til Consolidated Resolution on the Construction of Vehicles (R.E.3) (document TRANS/WP.29/78/Rev.1/Amend.2).

(2) Dette omfatter ikke den hastighedsvisende del af en taktograf, hvis dette er i overensstemmelse med typegodkendelsesspecifikationer, som ikke tillader en absolut forskel mellem faktisk og vist hastighed, som er større end de værdier, som er resultat af kravene i punkt 5.3. herunder.

(3) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35(ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelse meddelt af de enkelte medlemsstater, der anvender deres egne ECE-symboler), 43 for Japan, 44 (ubenyttet), 45 for Australien, 46 for Ukraine,47 for Sydafrika og 48 for New Zealand. Efterfølgende numre tildeles andre stater i den kronologiske orden, i hvilken de ratificerer eller tiltræder aftalen om ensartede tekniske forskrifter for hjulkøretøjer og udstyr og dele, som kan monteres og/eller anvendes på hjulkøretøjer, samt vilkårene for gensidig anerkendelse af godkendelser udstedt på grundlag af sådanne forskrifter, og de således tildelte numre meddeles af FN's generalsekretær til aftalens parter.

BILAG 1 MEDDELELSE (Maksimalt format: A4 (210 × 297 mm))

BILAG 2 SAMMENSÆTNING AF GODKENDELSESMÆRKER MODEL A (se punkt 4.4 i dette regulativ) MODEL B (se punkt 4.5 i dette regulativ) (1) Det andet nummer er blot et eksempel.